ԱՄՆ-ի սպառնալիքների ուշագրավ աճը, նաև Սիրիայի մերձակայքում ամերիկյան ռազմական նավերի ու ինքնաթիռների տեղակայումը, որոնք միանշանակ իրականացվում են պատերազմահար այս երկրի դեմ հարձակման նախագծի շրջանակներուն, արժանացել են Ռուսաստանի հակազդեցության: Մոսկվան մեծ զորավարժություն է իրականացրել Արևելյան Միջերկրականում ու Սիրիայի մերձակա ջրերում և Ռուսաստանի օդային ու ծովային ուժերը շաբաթ օրվանից այս ջրային տարածքում սկսել են իրենց ամենամեծ զորավարժությունը: Զորավարժությանը մասնակցում են Հյուսիսային, Բալտիկ և Սև ծովերի նավախմբերին մաս կազմող 26 ռազմանավեր, նաև Կասպյան նավախումբը, որը բաղկացած է երկու սուզանավերից, ռազմավարական նշանակության ռմբարկուներից, հակասուզանավերից ու ռազմական ինքնաթիռներից: Զորավարժությունն անց կացվեց սեպտեմբերի 1-ից 8-ի կտրվածքում: Արևմուտքցիների զգայնությունը մեղմելու համար ռուսները հայտարարել են, որ այս զորավարժությունը ծրագրավորված է եղել ավելի վաղ և որևէ առնչություն չունի Սիրիայի դեմ ԱՄՆ-ի վերջին սպառնալիքներին: Այդուհանդերձ զորավարժություն իրականացվել է այն ժամանակ, երբ Սիրիայի հարցով ԱՄՆ-ի ու Ռուսաստանի միջև լարվածությունը սրվել է: Նկատի առնելով վերջին գործընթացները, նաև զորավարժության մեջ ընդգրկված ուժերն ու զինատեխնիկան և դրա անցկացման ժամանակահատվածը արևելյան Միջերկրականում Ռուսաստանի մեծ զորավարժությունը ոչ միայն բացահայտ կերպով կարող է արևմուտքցիներին ուղղված լուրջ ազդարարություն համարվել, այլ կարող է Իդլիբի ազատագրման գործողության իրագործման հարցում Դամասկոսին ցուցաբերված Մոսկվայի գործնական աջակցություն նկատվել, հատկապես որ ռուսական նավերի վրա տեղադրված ռադարային սարքերը կարող են ամերիկյան ու եվրոպական քրուզ տեսակի հրթիռների հետախուզման համար անհրաժեշտ տեղեկություններ փոխանցել Սիրիայում տեղակայված «Էս 400» ռուսական հակահրթիռային պաշտպանության համակարգերին: Այս զորավարժության ավարտին Ռուսաստանը պահպանելու է արևելյան Միջերկրականում ու Սիրիայի մերձակա ջրերում իր ծովային ու օդային ընդլայնված ներկայությունը: